Еуразиялық экономикалық одақтың Кеден кодексі туралы шартты ратификациялау туралы
201-бап. Еркін кедендік аймақ кедендік рәсімінің мазмұны мен қолданысы

1. Еркін кедендік аймақ кедендік рәсімі - шетелдік тауарларға және Одақ тауарларына қатысты қолданылатын кедендік рәсім, оған сәйкес осы кедендік рәсіммен тауарларды орналастыру және осындай кедендік рәсімге сәйкес оларды пайдалану шарттары сақталған кезде кедендік баждарды, салықтарды, арнайы, демпингке қарсы, өтем баждарын төлемей, осындай тауарлар ЕЭА аумағының шегінде немесе оның бөлігінде орналастырылады және пайдаланылады.
2. Еркін кедендік аймақ кедендік рәсімімен, егер мүше мемлекеттің аумағында құрылған, жекелеген ЕЭА аумақтарында орналастыру және (немесе) пайдалану үшін еркін кедендік аймақ кедендік рәсімімен орналастырылатын тауарларға қатысты осы мүше мемлекеттің заңнамасында өзгеше көзделмесе, ЕЭА аумағында қызметті жүзеге асыру (жүргізу) туралы келісімге (шартқа) (ЕЭА-дағы қызметтің шарттары туралы шартқа, инвестициялық декларацияға, кәсіпкерлік бағдарламаға) сәйкес ЕЭА резиденттері (қатысушылары, субъектілері) кәсіпкерлік және өзге де қызметті жүзеге асыру мақсатында ЕЭА резиденттері (қатысушылары, субъектілері) ЕЭА аумағында орналастыруға және (немесе) пайдалануына арналған тауарлар орналастырылады.
3. Одақ тауарлары болып табылатын, осы баптың 2-тармағында көрсетілген тауарлар, порттық ЕЭА немесе логистикалық ЕЭА аумағында орналастыру және (немесе) пайдалану үшін әкелінетіндерін қоспағанда, егер аумағында ЕЭА құрылған мүше мемлекеттің заңнамасында Одақтың бұл тауарларды еркін кедендік аймақ кедендік рәсімімен міндетті түрде орналастырылуға жататыны белгіленбесе, ЕЭА резидентінің (қатысушысының, субъектісінің) таңдауы бойынша еркін кедендік аймақ кедендік рәсімімен орналастырылады.
4. Еркін кедендік аймақ кедендік рәсімімен порттық ЕЭА немесе логистикалық ЕЭА резиденттері (қатысушылары, субъектілері) болып табылмайтын және порттық ЕЭА немесе логистикалық ЕЭА резиденттерімен (қатысушыларымен, субъектілерімен) тауарларды жинау (сақтау) тиеу (түсіру) бойынша және тауарларды сақтауға, сондай-ақ сақталуын қамтамасыз етуге байланысты өзге де жүк операциялары бойынша қызметтер көрсетуге, Сыртқы экономикалық қызметтің тауар номенклатурасына сәйкес кодтың өзгеруіне байланысты тауарлардың сипаттамаларын өзгертпейтін осындай қызметтерді көрсету кезінде тауарлармен жасалатын операциялар жағдайында партияларды ұсақтауды, жөнелтілімдерді қалыптастыруды, сұрыптауды, буып-түюді, қайта буып-түюді, таңбалауды (осы тарауда бұдан әрі - қызметтерді көрсету туралы шарт) қоса алғанда, тауарларды тасуға (тасымалдауға) дайындау жөніндегі шарт жасасқан тұлғалардың порттық ЕЭА немесе логистикалық ЕЭА аумағына орналастыруға арналған тауарлар орналастырылады.
5. ЕЭА аумағындағы және еркін кедендік аймақ кедендік рәсімімен орналастырылмаған Одақ тауарларына қатысты кез келген, оның ішінде осы Кодекстің
205-бабының
1-тармағында көзделген операцияларды жасауға жол беріледі.
6. Еркін кедендік аймақ кедендік рәсімімен ЕЭА аумағына жүктерді, жолаушыларды және (немесе) багажды тасымалдауды жүзеге асыратын және (немесе) осындай ЕЭА аумағынан тауарларды, сондай-ақ осындай көлік құралдарындағы керек-жарақтарды тасымалдауды жүзеге асыратын көлік құралдары орналастырылмайды.
7. Еркін кедендік аймақ кедендік рәсімімен орналастырылған шетелдік тауарлар шетелдік тауарлар мәртебесін сақтайды, ал еркін кедендік аймақ кедендік рәсімімен орналастырылған Одақ тауарлары Одақ тауарлары мәртебесін сақтайды.
8. Еркін кедендік аймақ кедендік рәсімімен орналастырылған Одақ тауарларынан жасалған (алынған) тауарлар, сондай-ақ еркін кедендік аймақ кедендік рәсімімен орналастырылған Одақ тауарларынан және еркін кедендік аймақ кедендік рәсімімен орналастырылмаған Одақ тауарларынан жасалған (алынған) Одақ тауарлары Одақ тауарлары мәртебесін алады.
9. Еркін кедендік аймақ кедендік рәсімімен орналастырылған шетелдік тауарлардан жасалған (алынған) тауарлар мен еркін кедендік аймақ кедендік рәсімімен орналастырылған шетелдік тауарлардан және Одақ тауарларынан жасалған (алынған) тауарлар (бұдан әрі - еркін кедендік аумақтың кедендік рәсімімен орналастырылған шетелдік тауарлардан жасалған (алынған) тауарлар) осы тармақтың екінші абзацы ескеріле отырып шетелдік тауарлар мәртебесін алады.
Егер еркін кедендік аймақ кедендік рәсімімен орналастырылған шетелдік тауарлардан жасалған (алынған) Одақ тауарлары кеден аумағынан әкетілетін болса, мұндай тауарлардың мәртебесі осы Кодекстің
210-бабына
сәйкес айқындалады.
10. Егер ЕЭА аумағындағы тауарларды кеден органы ЕЭА аумағындағы, ол құрылғанға дейінгі тауарлар ретінде немесе ЕЭА аумағына әкелінген немесе ЕЭА аумағында жасалған (алынған) тауарлар ретінде идентификаттай алмаса, онда мұндай тауарлар оларды ЕЭА аумағынан Одақтың кедендік аумағынан әкету мақсаттары үшін Одақ тауарлары, ал өзге мақсаттарда - Одақтың кедендік аумағына әкелінетін тауарлар ретінде қарастырылады.
11. Бұрын ЕЭА аумағынан Одақтың кедендік аумағынан тысқары жерлерге әкетілген, осы баптың 10-тармағында көрсетілген тауарларды Одақтың кедендік аумағына әкелу кезінде осындай тауарларға қатысты кері импорт кедендік рәсімі қолданылмайды.
12. Еркін кедендік аймақ кедендік рәсімімен орналастырылған, ішкі нарықты қорғау шараларының әсеріне жатқызылатын шетелдік тауарлар ЕЭА аумағынан Одақтың кедендік аумағының қалған бөлігіне еркін кедендік аймақ кедендік рәсімімен орналастырылған шетелдік тауарлардан жасалған (алынған) шетелдік тауарларды әкету үшін осындай тауарларда идентификатталуға тиіс.
Егер еркін кедендік аймақ кедендік рәсімімен орналастырылған, ішкі нарықты қорғау шараларының әсеріне жатқызылатын шетелдік тауарлар еркін кедендік аймақ кедендік рәсімімен орналастырылған шетелдік тауарлардан жасалған (алынған) тауарларды жасау үшін пайдаланылғанымен, осындай шетелдік тауарларда идентификаттай алмаса, еркін кедендік аймақ кедендік рәсімімен орналастырылған тауарлардан жасалған (алынған) тауарлар Одақтың кедендік аумағынан әкетілуге тиіс.
13. Комиссия еркін кедендік аймақ кедендік рәсімімен орналастыруға жатпайтын тауарлардың тізбесін және (немесе) тауарлардың санатын айқындауға құқылы.
Мүше мемлекеттердің заңнамасына сәйкес осы мемлекеттердің аумақтарында құрылған (құрылатын) ЕЭА-да еркін кедендік аймақ кедендік рәсімімен орналастыруға жатпайтын тауарлардың тізбесі және (немесе) тауарлардың санаты белгіленуі мүмкін.
14. Кеден органы еркін кедендік аймақ кедендік рәсімімен орналастырылған тауарлардың құрамына кіретіндей (кіргендей) идентификатталуы мүмкін бөлшектер, тораптар, агрегаттар, еркін кедендік аймақ кедендік рәсімімен орналастырылған тауарлар ретінде оларды ЕЭА аумағынан әкету мақсатында қарастырылады және оларға қатысты осы Кодекстің ережелері қолданылады.
15. Мүше мемлекеттің заңнамасында осы Кодекстің
205-бабы
3-тармағы,
207-бабының
1-тармағының 1 және 2-тармақшалары осындай мүше мемлекеттің аумағында құрылған, шегі Одақтың кедендік шекарасының учаскелерімен толық немесе ішінара сәйкес келетін ЕЭА аумағына қатысты қолданылмайтындығы белгіленуі мүмкін.